ნიკოლ უოლესი (მსახიობი)

ნიკოლ ალეხანდრა უოლას დელ ბარიო (დ. 22 მარტი, 2002 წელს) — ესპანელი მსახიობი. თინეიჯერულ სერიალში „Skam España“  სატელევიზიო დებიუტის შემდეგ , მან ითამაშა ფილმებში My Fault (2023), Your Fault (2024), One Year and One Day (2025) და Our Fault (2025), ასევე მინისერიალში Raising Voices (2024).

ადრეული და პირადი ცხოვრება
ნიკოლ ალეხანდრა უოლეს დელ ბარიო დაიბადა მადრიდში 2002 წლის 22 მარტს. მას აქვს ესპანეთის და აშშ-ის მოქალაქეობა, მისი მამა ამერიკელია, ხოლო დედა ესპანელი. ამის გამო, უოლესი ორენოვანია და თავისუფლად საუბრობს როგორც ესპანურად, ასევე ინგლისურად. ადრეული ასაკიდანვე გადიოდა ვოკალის გაკვეთილებს და სწავობდა ფორტეპიანოზე დაკვრას. უოლესს ყავს უფროსი და ქლოე , რომელიც რეჟისორი,სცენარისტი და ფოტოგრაფია.ქლოემ გადაიღო Netflix-ის სერიალი „A Perfect Story“ და Wattpad-ის ადაპტირებული ფილმი „Mala influencia“.

უოლესი ასევე ერთი წლის განმავლობაში სწავლობდა ფსიქოლოგიას უნივერსიტეტში დისტანციური სწავლების პროგრამის მეშვეობით, ამავდროულად აგრძელებდა მსახიობის კარიერას.

კარიერა
მსახიობობა (2008;2017-დღემდე)
უოლესმა მოკლემეტრაჟიან ფილმებში მონაწილეობა დაიწყო, პირველად 2008 წლის საშინელებათა ფილმში „Excision“ მცირე როლში, გრეის ანატომიის ცნობილ მსახიობ ტესა ფერერთან ერთად ითამაშა. მან განაგრძო მოკლემეტრაჟიან ფილმებში მუშაობა და ვიკის როლში გამოჩნდა ფილმში „Campfire Creepers: The Skull of Sam“, სადაც საშინელებათა ფილმების ლეგენდასთან, რობერტ ენგლუნდთან ერთად თამაშობდა, რომელიც ყველაზე მეტად ცნობილია ფრედი კრუგერის განსახიერებით ფილმში „Nightmare on Elm Street“. 

2018 წელს უოლესი პოპულარობას იძენს მას შემდეგ, რაც ნორა გრეისის როლს შეასრულებს Movistar+-ის სერიალში „Skam España“, რომელიც ნორვეგიულ თინეიჯერულ სერიალ „Skam“-ზეა დაფუძნებული. შოუს მესამე სეზონი უოლესის პერსონაჟზე, ნორაზე და ვირის პერსონაჟზე იყო ორიენტირებული, რომლის როლსაც სელია მონედერო თამაშობდა. ნორასა და ვირის სეზონმა, კერძოდ, FesTVal de Vitoria-სგან „Cima TV-ის თანასწორობის ჯილდო“ მიიღო, იმის გამო, თუ როგორ წარმოაჩინეს ფემინიზმისა და უფლებამოსილების მინიჭების თემები ახალგაზრდა აუდიტორიისთვის.

ნორას გამორჩეული როლის შემდეგ, უოლესი არაერთ გამოცემაში გამოჩნდა, მათ შორის SModa, Glamour და Vogue-ში. მან წარმატება სამსახიობო როლებშიც გააგრძელა: ითამაშა TVE-ის 2021 წლის დრამაში „Parot“, ხოლო 2023 წელს Prime Video-ის რომანტიკულ ფილმში My Fault, როგორც ნოა რომელიც აკრძალულ რომანში ჩაება თავის ნახევარძმასთან, ნიკთან, რომელიც სახიფათო ქუჩის რბოლებშია ჩართული. ნიკს უოლესის თანავარსკვლავი სერიალ „Skam España“-ში, გაბრიელ გევარა თამაშობს.
My Fault დაფუძნებულია პოპულარულ რომანთა სერიაზე, რომელიც თავდაპირველად Wattpad-ზე გამოქვეყნდა, სახელწოდებით Culpables. სერიების ავტორია მერსედეს რონი. Amazon Prime Video-ის მონაცემებით, My Fault-მა გამოსვლის შემდეგ, 2023 წლის ივნისში, პლატფორმის ისტორიაში არაინგლისურენოვან ლოკალურ ორიგინალურ ფილმებს შორის ყველაზე მაღალი ნახვადობა დააფიქსირა პირველი სამი დღის განმავლობაში. შემდეგ, 2023 წლის ივლისში, Prime Video-მ დაადასტურა, რომ ისინი კიდევ ორ ფილმს გადაიღებდნენ მერსედეს რონის ტრილოგიის ბოლო ორ წიგნზე, „Your Fault“ და „Our Fault“, და დაადასტურა, რომ უოლესი კვლავ შეასრულებდა ნოას როლს ამ ორ ფილმში.

„Your Fault“ და „Our Fault“-ს ერთდროული წარმოება 2023 წლის 31 აგვისტოს დაიწყო.

იმავე თვეში უოლესი გამოჩნდა სტეფი არგელიჩის ფილმში „Vera“, ვერას როლში, მოზარდი, რომელიც აღმოაჩენს თავის სექსუალობას,როდესაც ახალგაზრდა მამაკაცი მიდის კუნძულზე მასთან და დედამისთან დასარჩენად, ადვოკატისა და შვილის მოვალეობებისგან შორს.

ნიკოლმა ასევე განაგრძო მონაწილეობა სხვადასხვა მოკლემეტრაჟიან ფილმებში, მათ შორის 2019 წელს რაფა პავონის რეჟისორობით გადაღებულ „Ray Sparks“ და 2021 წელს ხავიერ ალონსოს რეჟისორობით გადაღებულ „La fuerza del Destino“ გადაღებულ ფილმებში. იგი ასევე გამოჩნდა 2023 წლის მოკლემეტრაჟიან ფილმში „Echo“ მაიას როლში და 2024 წლის ფილმში „Un año y un día“ როგორც ნერეა.
2024 წლის მაისში უოლესი გამოჩნდა Netflix-ის სატელევიზიო მინისერიალში „Ni una más“, რომელიც დაფუძნებულია მიგელ საეს კარალის ამავე სახელწოდების რომანზე და ასრულებს ალმას, მოზარდის როლს, რომელიც არღვევს სკოლაში არსებულ სტატუს გაუპატიურების შესახებ საუბრით.

„Your Fault“, „My Fault“-ის გაგრძელება, გამოვიდა 2024 წლის 27 დეკემბერს Amazon Prime Video-ზე. უოლესი მის მსოფლიო პრემიერას დაესწრო მადრიდის პალასიო ვისტალეგრეში 18 დეკემბერს, რომელსაც ასევე დაახლოებით 4000 გულშემატკივარი დაესწრო. 

2024 წლის 19 დეკემბერს Deadline Hollywood-მა გაავრცელა ინფორმაცია, რომ უოლესმა შეერთებულ შტატებში წარმომადგენლობისთვის კონტრაქტი გააფორმა TFC Management-თან. 2025 წელს უოლესი გამოჩნდება Culpa Nuestra-ში, Culpables სერიის მესამე და საბოლოო ფილმში, ასევე The House of Spirits-ში, Amazon Prime Video-ს კიდევ ერთ პროექტში, რომელიც იზაბელ ალიენდეს ცნობილი სადებიუტო რომანის ეკრანიზაციაა. The House of Spirits-ის პროდიუსერი მსახიობი ევა ლონგორია იქნება.

2025 წლის ოქტომბერში, Variety-მ გაავრცელა ინფორმაცია, რომ უოლესმა Amazon MGM Studios-თან ექსკლუზიური კონტრაქტი გააფორმა ნიჭიერი მსახიობების ჰოლდინგის შესახებ, რომლის ფარგლებშიც მან მთავარი როლი მიიღო ინგლისურენოვან იტალიურ სატელევიზიო სერიალში „Postcards From Italy“.

მუსიკა (2020–დღემდე)
2020 წელს უოლესმა კონტრაქტი გააფორმა Universal Music-თან და Sony Music-თან, რის შემდეგაც მისი პირველი სინგლი, „Bella“, 2021 წლის თებერვალში გამოუშვა. „Bella“ იმ წელს ესპანეთში ტოპ 50 ვირუსულ სიმღერას შორის დებიუტით გამოჩნდა, რასაც სწრაფად მოჰყვა სინგლები „Devuélveme“ და „Impatient Eyes“. მეოთხე სინგლი, „Cuídate“, 2022 წელს გამოვიდა.

რესურსები ინტერნეტში


სქოლიო

კატეგორია:ესპანელები
კატეგორია:ცოცხალი ადამიანები
კატეგორია:დაბადებული 22 მარტი
კატეგორია:დაბადებული 2002
კატეგორია:ესპანელი ქალები
კატეგორია:ესპანელი ქალი მსახიობები
კატეგორია:XXI საუკუნის ესპანელი ქალი მსახიობები